El butlletí de la recerca a Catalunya
El Govern ha aprovat la RIS3CAT, l'estratègia de recerca i innovació per a l'especialització intel·ligent de Catalunya, que ha de garantir que les inversions en recerca i innovació cofinançades per la Unió Europea es tradueixin en creixement econòmic i creació d'ocupació al territori.
Barcelona és una de les sis ciutats seleccionades per ser la primera capital europea de la innovació o iCapital, juntament amb Espoo (Finlàndia), Grenoble (França), Groningen (Països Baixos), Màlaga i París.
El guardó premiarà la ciutat que hagi creat el millor «ecosistema per a la innovació» que faciliti la connexió entre la ciutadania, els organismes públics, el món acadèmic i les empreses.
La catedràtica de psicologia bàsica de la Universitat Pompeu Fabra (UPF) Núria Sebastián Gallés ocupa, des del passat mes de gener, una de les tres vicepresidències del Consell Europeu de Recerca (ERC).
Concretament, ha estat nomenada responsable de l'Àrea d'Humanitats i Ciències Socials.
Henry Markram, coordinador del Human Brain Project (HBP), va ser convidat al Fòrum Econòmic Mundial de Davos el gener passat per explicar aquest projecte europeu i la importància que té la ciència per millorar la vida de les persones.
La Comissió Europea ha publicat el primer número del butlletí de l'espai europeu de recerca (ERA).
Aquest butlletí ocasional vol ser un espai de discussió dels diferents punts de vista de temes de l'ERA.
Científics de l'MRC Centre for Molecular Bacteriology and Infection (MRC CMBI) de l'Imperial College London han descobert les claus dels mecanismes pels quals un subgrup de bacteris són persistents i escapen de ser liquidats pels antibiòtics.
Un estudi de l'Institute for Health Metrics and Evaluation (IHME) de la Universitat de Washington, que ha analitzat dades de 187 països, conclou que el creixement de la població des del 1980 fins al 2012 ha afavorit l'augment del nombre de fumadors.
No obstant això, la prevalença del tabaquisme ―és a dir, la proporció de persones que fuma diàriament― ha disminuït, tant en homes com en dones.
Rizoma és una empresa adherida al Parc de Recerca de la Universitat Autònoma de Barcelona (UAB) pionera en la transferència de coneixement en ciències de l'educació i que ofereix serveis educatius fets a mida per a institucions, escoles i empreses que vulguin apostar per millorar el seu saber fer.
El Centre de Recerca en Enginyeria Biomèdica (CREB) de la Universitat Politècnica de Catalunya ha realitzat un estudi biomecànic del calçat de la marca Camper per determinar quins paràmetres influeixen en el confort del calçat a partir de mesuraments físics realitzats al laboratori del CREB i de qüestionaris per conèixer la percepció dels usuaris.
L'objectiu de la marca mallorquina és fabricar un calçat més còmode.
EuropeanaPhotography és un projecte europeu impulsat pel consorci del mateix nom que té com a objectiu digitalitzar la història de la fotografia des del 1839 fins al 1939.
La digitalització es durà a terme seguint els protocols establerts pel Centre de la Imatge i la Tecnologia Multimèdia (CITM) de la Universitat Politècnica de Catalunya (UPC).
Un estudi realitzat per la Universitat de Barcelona (UB), l'Institut Català de la Salut (ICS) i el Centre Europeu de Prevenció i Control de Malalties (ECDC) ha tingut com a finalitat conèixer la incidència i els factors de predicció de risc de malalties sobre la població immigrant a la ciutat de Barcelona per proporcionar noves eines que millorin la gestió sanitària dels professionals del sistema públic de salut.
Investigadors de l'Institut de Ciència de Materials de Barcelona (ICMAB-CSIC), juntament amb investigadors de Berkeley i de Praga, han demostrat que es pot utilitzar un altre tipus de materials magnètics, anomenats antiferromagnètics, per emmagatzemar informació.
Un equip d'investigadors liderat per Marta Barrachina, de l'Institut de Neuropatologia de l'Institut d'Investigació Biomèdica de Bellvitge (IDIBELL), en col·laboració amb l'equip de la investigadora Mairena Martín, de la Universitat de Castella-la Manxa, a Ciudad Real, i investigadors clínics del Parc Sanitari Sant Joan de Déu, a Sant Boi de Llobregat, han identificat un nou subgrup de pacients d'esquizofrènia caracteritzats per patir trastorns motors.
L'estudi ha estat finançat per La Marató de TV3 de l'edició 2008.
Investigadors del Centre de Regulació Genòmica (CRG) han descobert que existeixen interaccions entre les proteïnes i l'ARN no codificant, que fins ara es creia inútil.
L'estudi i la detecció d'aquestes interaccions es podrien relacionar amb algunes malalties com ara el càncer.
Un any més, X(p)rimenta cerca alumnes i professors que vulguin fer experiments científics i que els vulguin enregistrar.
Els millors vídeos es publicaran al portal Recerca en Acció i rebran un premi.
Curiositats.cat és un portal web on podreu descobrir tot allò que no sabíeu i que heu intentat esbrinar sobre animals, plantes, física i química, matemàtiques, tecnologia, univers i astronomia, cos humà i salut, art, música, geografia, història, literatura i llengua, entre altres àmbits del coneixement.
La Secretaria d'Universitats i Recerca (SUR) ha engegat la campanya surtderecercapercatalunya.cat, que s'emmarca en els actes commemoratius del Tricentenari 1714-2014, per donar a conèixer a tots els públics les activitats de divulgació científica que duen a terme les universitats i els centres de recerca de Catalunya.
La convocatòria, dotada amb un import de 77.500€, ha estat iniciativa de la Direcció General d'Afers Religiosos amb la finalitat d'obtenir resultats científics i propostes d'intervenció aplicables en l'àmbit de la diversitat religiosa.
L'Associació Catalana de Comunicació Científica (ACCC) ha convocat la segona edició d'Il·lustraciència, un projecte participatiu i obert a la ciutadania que pretén apropar la il·lustració científica a la societat.
L'objectiu és fomentar la il·lustració científica, el seu estudi, la seva visibilitat social i les sortides professionals de les persones que s'hi dediquen tot apropant el seu treball a la societat.
El Centre de Recursos per a l'Aprenentatge i la Investigació (CRAI) de la Universitat de Barcelona ofereix l'oportunitat d'apadrinar un llibre i així col·laborar en el procés de restauració i digitalització de documents del fons de la universitat.
L'Institut Català Internacional per la Pau ha llançat la col·lecció ICIP Research, que recull els resultats d'activitats de recerca sobre diversos temes amb un mateix eix vertebrador: la recerca per la pau i la no-violència.
Les 21 universitats de la Xarxa Vives d'Universitats celebren enguany el vintè aniversari de la institució.
L'acte inaugural de la commemoració es va celebrar a finals de gener a la Universitat d'Alacant, amb una àmplia participació de les universitats i de representants socials.
ERAWATCH és la plataforma d'informació de la Comissió Europea sobre els sistemes europeus, estatals i regionals de recerca i innovació.
Té com a objectiu principal donar suport a la formulació de polítiques científiques a Europa i impulsar l'Espai Europeu de Recerca.
L'òrgan responsable del fitxer és la Direcció General d'Atenció Ciutadana i Difusió i l'adreça on la persona interessada pot exercir els drets d'accés, rectificació, cancel·lació i oposició és Via Laietana, 14, 3r, 08003 Barcelona. © Copyright 2014.
Departament d'Economia i Coneixement, Generalitat de Catalunya.
Els continguts d'aquest butlletí estan subjectes a una llicència de Reconeixement 3.0 de Creative Commons, si no s'hi indica el contrari.
Se'n permet la reproducció, la distribució, la comunicació pública i la transformació per generar una obra derivada, sense cap restricció, sempre que se'n citi el titular dels drets (autor/a, butlletí Recercat, Generalitat de Catalunya).
La llicència completa es pot consultar a http://creativecommons.org/licenses/by/3.0/es/legalcode.ca